«Վարչական իրավախախտումների մասին» ՀՀ օրենսգրքի 178 հոդվածով երեխաներին դպրոց չուղարկող ծնողների համար նախատեսված է տուգանքՙ 30 հազար դրամի չափով: Օրենքի հեղինակները, ցավոք, չեն հաշվարկել, թե երեխային դպրոց ուղարկող ծնողները միայն առաջին տարում արդյոք ավելի մեծ գումար չե՞ն ծախսելու, օրինակ գրքերի, գրենական պիտույքի, երեխայի հագուստի, կամ դպրոցում հավաքվող զանազան գումարների տեսքով: Մինչդեռ սա շատ կարեւոր է, քանի որ եթե պարզվի, որ դպրոցական երեխա ունեցող ծնողն ավելի շատ գումար է ծախսում, քան 30 հազար դրամն է, ապա ինչո՞ւ երեխային ուղարկել դպրոց, որ ի՞նչ սովորի...